### NN 106/2025 (25.7.2025.), Pravilnik o izmjenama i dopunama Pravilnika o određivanju visine stvarnih troškova izdavanja i uvjeta korištenja podataka

DRŽAVNA GEODETSKA UPRAVA

1505

Na temelju članka 171. stavaka 8. i 9. Zakona o državnoj izmjeri i katastru nekretnina (»Narodne novine«, br. 112/18, 39/22 i 152/24), glavni ravnatelj Državne geodetske uprave 23. srpnja 2025. godine donio je

PRAVILNIK

O IZMJENAMA I DOPUNAMA PRAVILNIKA O ODREĐIVANJU VISINE STVARNIH TROŠKOVA IZDAVANJA I UVJETA KORIŠTENJA PODATAKA

Članak 1.

U Pravilniku o određivanju visine stvarnih troškova izdavanja i uvjeta korištenja podataka (»Narodne novine«, broj 56/23) u članku 12. iza stavka 4. dodaje se stavak 5. koji glasi:

»(5) Javnopravnim tijelima omogućava se pristup podacima popisno-knjižnog dijela katastarskog operata koji sadrži i osobne podatke, a radi obavljanja poslova u okviru svojih propisanih ovlasti i nadležnosti.«.

Članak 2.

Članak 15. stavak 2. mijenja se i glasi:

»(2) Pod tehničkom radnjom podrazumijevaju se i geodetske usluge iz članka 160. točka 7. Zakona o državnoj izmjeri i katastru nekretnina (»Narodne novine«, br. 112/18, 39/22 i 152/24) (u daljnjem tekstu: Zakon).«.

Članak 3.

U PRILOGU 1. PODACI ZA PONOVNU UPORABU PODATAKA, u točki 9. PODACI IZ KATASTRA NEKRETNINA, podtočka 9.2. mijenja se i glasi:

»9.2. Popisno-knjižni dio

|  |  |  |  |
| --- | --- | --- | --- |
| Naziv proizvoda | Oblik | Format  podataka | Jedinica mjere |
| Popis popisno-knjižnog dijela katastarskog operata/baze zemljišnih podataka 1) | digitalni | CSV | redak |

Napomena:

1) Sadržaj popisa propisan je pravilnikom koji definira sadržaj i oblik katastarskog operata katastra nekretnina. Podaci se izdaju u Središnjem uredu Državne geodetske uprave po katastarskim općinama.

Podaci ne obuhvaćaju osobne podatke.«.

Točka 10. mijenja se i glasi:

»10. PODACI KATASTRA INFRASTRUKTURE

10.1. Grafički dio

|  |  |  |  |
| --- | --- | --- | --- |
| Naziv proizvoda | Oblik | Format  podataka | Jedinica mjere |
| Izvod iz plana katastra infrastrukture (samo vodovi) 1) | digitalni | SHP | katastarska općina |

Napomena:

1) Podaci se izdaju u Središnjem uredu Državne geodetske uprave.«.

Točka 11. mijenja se i glasi:

»11. REGISTAR ZGRADA

11.1. Podaci iz sustava registra zgrada

|  |  |  |  |
| --- | --- | --- | --- |
| Naziv proizvoda | Oblik | Format  podataka | Jedinica mjere |
| Zgrada | digitalni | CityGML | zgrada |

Napomena:

Podaci registra zgrada dostupni su samo za određeni dio Republike Hrvatske.«.

Iza točke 15. APLIKACIJE I USLUGE, dodaje se točka 16. koja glasi:

»16. REGISTAR ZAJEDNICE SUVLASNIKA I REGISTAR UPRAVITELJA ZGRADA

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Popis iz Registra zajednice suvlasnika 1) | digitalni | XLS/CSV\* | Zajednica  suvlasnika |
| Popis iz Registra upravitelja zgrada 2) | digitalni | XLS/CSV\* | Upravitelj zgrade |

Napomene:

1) Sadržaj popisa propisan je pravilnikom koji definira sadržaj i način vođenja registra zajednice suvlasnika. Podaci se izdaju u katastarskim uredima.

2) Sadržaj popisa propisan je pravilnikom koji definira sadržaj i način vođenja registra upravitelja zgrada. Podaci se izdaju u katastarskim uredima.

\* Podaci se izdaju u jednom od raspoloživih formata.«.

Članak 4.

U PRILOGU 2. IZVEDENI PODACI I TEHNIČKE RADNJE u točki 4. PODACI IZ KATASTRA NEKRETNINA, podtočka 4.2. mijenja se i glasi:

» 4.2. Popisno-knjižni dio

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Pomoćni popisi iz popisno-knjižnog dijela katastarskog operata/baze zemljišnih podataka 1) | digitalni | XLS | redak | 1 EUR + 0,03 EUR/redak |

Napomena:

1) Sadržaj popisa propisan je pravilnikom koji definira sadržaj i oblik katastarskog operata katastra nekretnina. Podaci se izdaju u katastarskim uredima. Izdaju se popis kućnih brojeva i popis promjena.«.

U točki 5. PODACI KATASTRA INFRASTRUKTURE, podtočka 5.1. mijenja se i glasi:

»5.1. Grafički dio

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Izvod iz plana katastra infrastrukture 1) | digitalni | DXF/SHP | km | 1 EUR + 3,30 EUR/km \* |
| Izvod iz plana katastra infrastrukture 2) | digitalni | SHP | katastarska općina | 5,00 EUR\*\* |

Napomene:

1) Vodovi s pripadajućim objektima. Podaci se izdaju u katastarskim uredima.

\* Naknada se računa prema duljini voda, svaki započeti km računa se kao cijeli.

2) Vodovi s pripadajućim objektima. Podaci se izdaju u Središnjem uredu Državne geodetske uprave

\*\* Naknada se odnosi na jednu vrstu infrastrukture.«.

Točka 8. mijenja se i glasi:

»8. TEHNIČKE RADNJE

8.1. Tehničke radnje

|  |  |  |
| --- | --- | --- |
| Tehnička radnja | Jedinica | Naknada [EUR] |
| Privremeno ili trajno premještanje ili uklanjanje oznake izmjere | točka | 30,00 |
| Geodetske usluge koje se odnose na obavljanje geodetskih poslova vezanih za promjenu načina uporabe zemljišta | katastarska čestica | 30,00 |
| Identifikacija u postupcima rješavanja imovinskopravnih odnosa za tijela državne uprave i druga državna tijela bez terenskog očevida | katastarska čestica | 0,00 |
| Obrada službenih podataka – nestandardni izvodi iz popisno-knjižnog dijela katastarskog operata (XLS) | čestica/  redak | 100 eura +0,05 eura čestica/redak |
| Obrada službenih podataka | sat | Naknada za ulazne podatke +  30,00 eura/sat |
| Izrada povijesti promjena na katastarskoj čestici 1) | katastarska čestica u sadašnjoj evidenciji /dio katastarske čestice u sadašnjoj evidenciji | 10,00 |
| Identifikacija katastarskih čestica prema zemljišno knjižnom stanju 1) | katastarska čestica | 3,00 |
| Identifikacija katastarskih čestica prema prethodnoj katastarskoj izmjeri 1) | katastarska čestica | 3,00 |

Napomene:

1) Naknada se ne naplaćuje tijelima, pravnim i fizičkim osobama koje su oslobođene naplate upravne pristojbe prema odredbama općeg oslobođenja Zakona o upravnim pristojbama ili drugim posebnim propisima uz dokaz pravnog interesa.

8.2. CROPOS usluga

|  |  |  |  |  |
| --- | --- | --- | --- | --- |
| Vrsta usluge | Točnost | Format podataka | Jedinica mjere | Naknada [EUR] |
| CROPOS – GPPS  geodetski precizni servis pozicioniranja | post processing | RINEX / RINEX VRS | minuta | 0,06 |
| Izdavanje arhivskih podataka | post processing | RINEX / RINEX VRS | - | Naknada za preuzete podatke (0,06 eura/min) +  30,00 eura/sat za pripremu podataka za preuzimanje |

Napomena:

Troškovi registracije iznose 40 EUR i naplaćuju se jednokratno prilikom podnošenja zahtjeva za registraciju, bez obzira na zahtijevani broj servisa.«.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/9
 Urbroj: 541-1-25-39
 Zagreb, 23. srpnja 2025.

Glavni ravnatelj
 Antonio Šustić, dipl. ing. geod., v. r.